Diari Oficial de la Generalitat Valenciana


Sumari del DOGV 9376, del 06-07-2022 (2022/6314)

Extracte de la Resolució de 8 de juny de 2022, del degà de la Facultat de Ciències Socials de la Universitat de València, per la qual es convoca la novena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2021-2022 i s'estableixen les bases que el regulen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6314


Data del document
:   08-06-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 8 de juny de 2022, del degà de la Facultat de Ciències Socials de la Universitat de València, per la qual es convoca la novena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2021-2022 i s'estableixen les bases que el regulen. [2022/6314]  
BDNS (identif.): 636873.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/636873  
  
Primer. Beneficiaris  
Estudiants de la Facultat de Ciències Socials que hagen presentat el treball de fi de grau en el curs 2021-2022 i hagen obtingut una qualificació mínima de 8.  
  
Segon. Objecte  
Premi al treball de fi de grau de les titulacions de la Facultat de Ciències Socials.  
  
Tercer. Bases reguladores  
Les bases reguladores de la novena edició del Premi Jane Addams per l'adopció de la perspectiva de gènere en els treballs de fi de grau de la Facultat de Ciències Socials en el curs 2020-2021, estan publicades en l'URL:  
https://ir.uv.es/KUbY0Nf  
  
Quarta. Quantia  
Es premia el millor treball de fi de grau de cada una de les titulacions de la Facultat que adopte la perspectiva per a promoure la igualtat entre dones i homes en tota la seua diversitat.  
Hi haurà tres premis de 500 euros subjectes a la retenció corresponent d'acord amb la legislació fiscal vigent.  
Els premis poden declarar-se deserts.  
  
Cinqué. Termini de presentació de sol·licituds  
El termini per a la presentació de les sol·licituds comença l'endemà de la seua publicació en el DOGV i acaba el 12 de setembre de 2022.  
  
  
Sisé. Altres dades  
Els treballs es poden lliurar en valencià o en castellà i han de ser presentats a través d'un registre d'entrada de la Universitat de València o en qualsevol registre dels que preveu a aquest efecte l'article 16.4 de la llei 39/2015, del procediment administratiu comú de les administracions públiques.  
S'han d'adreçar al degà de la Facultat de Ciències Socials amb la documentació següent:  
- Una fitxa amb les dades personals i del treball de fi de grau (el model estarà disponible a https://www.uv.es/deganatsoc/Concursos/IMPR%c3%89S%20SOL.L.ICITUD%20JANE%20ADDAMS%202022%20ok.pdf)  
- El treball complet en format PDF en un disc compacte/llapis de memòria. En el treball no ha de constar el nom de l'autor o de l'autora ni cap dada identificativa.  
- Un resum del contingut del treball en format PDF inclòs en el mateix disc compacte/llapis de memòria.  
  
València, 8 de juny de 2022.- El degà de la Facultat de Ciències Socials (p. d. de la rectora, DOGV 30.05.2022): Albert Moncusí Ferré.